যেহেতু সবচেয়ে বেশি ভ্যালু ব্যাগে নিতে হবে, সেহেতু প্রথমেই যেই এপ্রোচ মাথায় আসার কথা সেটা হচ্ছে Greedy Approach. কিন্তু গ্রিডী এপ্রোচ এখানে কাজ করবে না। তুমি হয়ত লোভীর মত প্রথমেই সবচেয়ে দামী জিনিসটা নিলে যেটার ওজন অনেক বেশি, তাই ব্যাগে আর কোনকিছু নেয়ার জায়গায়ই থাকল না। কিন্তু ওই একটা ভারী জিনিসের জায়গায় তুমি যদি অনেকগুলো কম ওজনের ছোট ছোট জিনিস নাও, তাহলে ওই সবগুলোর মোট দাম কিন্তু ওই একটা জিনিসের মোট দামের থেকে বেশি হতে পারে। তাই ভাবিয়া করিও কাজ, করিয়া ভাবিও না।